Eesti uudne suusahooldeauto äratab rahvusvahelist huvi
#000000
Eesti Laskesuusatamise Föderatsioon sai 2022. aasta alguses enda kasutusse uudse suusahooldeauto, mis on muutunud laskesuusakoondise hooldetiimi jaoks asendamatuks töövahendiks ja äratanud ka teiste riikide tiimide tähelepanu.
#000001
Eesti Olümpiakomitee toel soetatud suusahooldeautot on laskesuusakoondise nüüdseks kasutanud ligi neli kuud ja kogemus on olnud väga positiivne. „Paari kasutuses olnud kuuga on hooldetiimi töökeskkond ja konkurentsivõimemärgatavalt paranenud,“ ütles Eesti Laskesuusatamise Föderatsiooni peasekretär Hillar Zahkna. Auto avamine ja töökorda seadmine võtab alla 30 minuti. „Hooldetiim saab keskenduda oma põhitegevusele ning vähem varustuse kokku ja lahti pakkimisele. See on oluline, kuna maailmakarikasarja võistlused on järjestikulistel nädalatel,“ lisas Zahkna
#000002
Lisaks suurele aja kokkuhoiule on hooldeauto ka töökeskkonda ja -kvaliteeti märgatavalt parandanud, kuna avatud asendis on kasutada 32 m2 tööpinda. Hooldeauto komplekti kuulub ka lihvimasin, mis on suusahoolduses suur samm edasi „Hooldetiimi töökeskkond on oluliselt tervislikum, sest ruum on hästi ventileeritud ja valgustatud,“ ütles Zahkna, „Tänu lihvimasinale on võimalus koheselt võistluspaigas muuta suuskade lihvi vastavalt lumeoludele.“ Minimaalne sisekõrgus 220cm võimaldab ka kõige pikemaid murdmaasuuski hoiustada püstises asendis.
#000003
Uuel hooajal saadab suusahooldeauto taaskord laskesuusakoondist maailmakarikasarja võistlustel.
#000006